PATVIRTINTA

Kėdainių „Ryto“ progimnazijos

 užsienio kalbų mokytojų metodinėje grupėje

 2023 m. balandžio 5 d.

**KĖDAINIŲ RAJONO 7 KLASIŲ MOKINIŲ ANGLŲ KALBOS KONKURSO „SPELLING BEE 2023“ NUOSTATAI**

**I. BENDROSIOS NUOSTATOS**

1. Konkurso nuostatai reglamentuoja konkurso tikslus, dalyvius, organizavimo tvarką, užduotis ir dalyvių apdovanojimą.
2. Konkurso organizatoriai: Kėdainių „Ryto“ progimnazijos anglų kalbos mokytojai.
3. **KONKURSO TIKSLAI IR UŽDAVINIAI**
4. Konkurso tikslai:
	1. skatinti mokinius domėtis anglų kalba, šia kalba kalbančių šalių kultūra;
	2. gilinti anglų kalbos kaip bendravimo priemonės, teikiančios galimybę bendrauti, keistis informacija kasdieninėse gyvenimiškose situacijose, žinias;
	3. skatinti mokytojų iniciatyvą rengiant mokinius konkursams.
5. Konkurso uždaviniai:
	1. ugdyti bendravimo ir bendradarbiavimo kompetenciją;
	2. pagerinti mokinių anglų kalbos rašybos įgūdžius;
	3. plėsti žodyną;
	4. ugdyti gebėjimą pasakyti paraidžiui žodį, nenaudojant rašymo priemonių ar popieriaus lapo;
6. **KONKURSO ORGANIZAVIMO TVARKA**
7. Dalyvauja Kėdainių rajono ugdymo įstaigų 7 klasių mokiniai.
8. Konkursas vyks **2023 m. birželio 1 d.**
9. Dalyvių paraiškas siųsti **iki 2023 m. gegužės 19 d**. el. p. jelenaarmanaviciene@gmail.com
10. Kontaktinis asmuo Jelena Armanavičienė, tel. +370 612 27787.
11. Registruojantis prašome atsiųsti užpildytą lentelę:

|  |  |  |  |  |  |
| --- | --- | --- | --- | --- | --- |
| Mokinio vardas, pavardė | Klasė | Mokykla | Mokytojo vardas, pavardė | Mokytojo telefono numeris | Mokytojo elektroninis paštas |
|  |  |  |  |  |  |
|  |  |  |  |  |  |
|  |  |  |  |  |  |

1. Mokyklai gali atstovauti du arba trys septintos klasės mokiniai.
2. Norint pakeisti registruotus mokinius kitais, būtina pranešti likus 5 dienoms iki konkurso.
3. Po registracijos kiekvienas mokytojas gauna 200 žodžių sąrašą 7 klasių mokiniams pagal kurį mokiniai ruošiasi mokykliniam konkursui. Taip pat pateikiamas kiekvieno žodžio tarimas, vertimas į lietuvių kalbą bei sakinys su tuo žodžiu.
4. **KONKURSO TAISYKLĖS**
5. Kiekvienas dalyvis gauna savo eilės numerį.
6. Mokinys sako paraidžiui žodį pagal savo eilės numerį.
7. Konkurso vedėjas pasako žodį, dalyvis pakartoja žodį, tuomet pasako žodį paraidžiui ir vėl pakartoja tą patį žodį.
8. Jei mokinys, ištaręs žodį paraidžiui, nepakartoja žodžio, jis diskvalifikuojamas.
9. Mokinys turi teisę paklausti žodžio dar kartą, jei nesuprato arba perskaityti sakinį, kuriame bus panaudotas šis žodis.
10. Jei dalyvis pasako žodį teisingai, jis tęsia toliau žaidimą. Mokinys, neteisingai pasakęs savo žodį, netęsia žaidimo.
11. Mokiniai tęsia žaidimą kol liks du mokiniai. Jei likus dviems mokiniams, dalyvis nesugeba pasakyti žodžio paraidžiui, tuomet kitas mokinys turi galimybę pasakyti tą patį žodį.
12. Jei šis teisingai pasako žodį paraidžiui ir dar jam skirtą žodį, tokiu atveju jis yra įvardintas kaip nugalėtojas. Jeigu antrasis dalyvis teisingai pasako varžovo žodį, tačiau suklysta sakydamas paraidžiui savo žodį, tuomet pirmasis dalyvis įgauna teisę jį ištaisyti. Jam teisingai ištaisius žodį ir teisingai pasakius paraidžiui dar vieną žodį, jis skelbiamas nugalėtoju.
13. **KONKURSO DALYVIŲ APDOVANOJIMAS**
14. Visiems dalyviams ir mokytojams, parengusiems ugdytinius konkursui, bus įteiktos padėkos.
15. Pirmos, antros ir trečios vietos nugalėtojams bus įteikti apdovanojimai ir diplomai.